open-index/open-wikipedia-markdown huggingface dataset:
Mariner 5

**Mariner 5** bija *Mariner* programmas aparāts, kas tika palaists veikt Veneras pārlidojumu - pētīt Veneras atmosfēru ar radiosignālu palīdzību, mērīt ūdeņraža līmeni un novērot kā Saules vējš ietekmē planētas magnetosfēru. *Mariner 5* bija *[[Mariner 4]]* rezerves dublikāts, taču pēc veiksmīgās *Mariner 4* misijas, tas modificēts Veneras pārlidojumam. Aparāts startēja 1967. gada 14. jūnijā un sasniedza Veneru 19. oktobrī, pārlidojot planētu 3990 kilometru augstumā. Tā kā *Mariner 5* bija aprīkots ar jūtīgāku aparatūru nekā *[[Mariner 2]]* - tika veikti precīzāki planētas pētījumi, izmantojot radio signālu slāpēšanu aparātam aizejot Venera sēna, tika iegūti precīzāki dati par Veneras atmosfēras slāņiem, kas izrādījās vēl blīvāki un vēl karstāki nekā tika uzskatīts iepriekš. 1967. gada novembrī sakari ar aparātu pazuda un tas vēl joprojām, visdrīzāk, atrodas heliocentriskā orbītā.
Bērzieši

**Bērzieši** var būt:
* Bērzieši — apdzīvota vieta Bērzpils pagastā
* Dubultu Kalna pagastā agrākais nosaukums
Varšavas sacelšanās

**Varšavas sacelšanās** () bija pretošanās kustības *[[Armia Krajowa]]* neveiksmīgi centieni atbrīvot Polijas galvaspilsētu Varšavu no nacistiskās Vācijas Otrajā pasaules karā. Poļi centās atgūt kontroli pār pilsētu pirms to okupēja Sarkanā armija. Sacelšanās ilga 63 dienas no 1944. gada augusta līdz oktobrim.

## Vēsture
1944. gada jūlija beigās, padomju varas iestādes, solot atbalstu, iedrošināja poļus pretoties vācu karaspēkam. Ģenerāļa Tadeuša Komorovska vadībā 50 tūkstoši poļu kaujinieku uzbruka salīdzinoši vājajiem vācu spēkiem 1. augustā, triju dienu laikā iegūstot kontroli pār lielāko daļu pilsētas. Vācieši nosūtīja papildspēkus, uzbruka poļiem ar gaisa un artilērijas uzbrukumiem. Sarkanā armija ieņēma Varšavas priekšpilsētu Prāgu, kur arī palika. PSRS neatļāva rietumu Sabiedrotajiem izmantot padomju aviācijas bāzes palīdzības sniegšanā poļiem.

Bez Sabiedroto atbalsta *Armia Krajowa* sadalījās mazās vienībās un bija spiesta padoties 2. oktobrī. Komorovskis un armijas vadība krita vācu gūstā, vēlāk vācieši sistemātiski deportēja atlikušos pilsētas iedzīvotājus un iznīcināja pilsētu. Pilsētas drupās turpināja slēpties līdz diviem tūkstošiem iedzīvotāju, ko vēlāk nodēvēja par Varšavas Robinsoniem Krūzo.

Lai arī precīzs upuru skaits nav zināms, tiek lēsts, ka mira ap 16 tūkstošiem Polijas pretošanās kustības pārstāvju, vēl 6 tūkstošus smagi ievainoja. Bojā gāja arī ap 150—200 tūkstoši civiliedzīvotāju. Tika nogalināti vai atzīti par pazudušiem vairāk nekā 8 tūkstoši vācu karavīru, vēl 9 tūkstoši tika ievainoti.

## Atsauces

## Ārējās saites

* Varšavas sacelšanās muzejs
Juras laikmeta pasaule

**"Juras laikmeta pasaule"** () ir 2015. gada ASV zinātniskās fantastikas piedzīvojumu filma, kuras režisors ir Kolins Trevorovs. Šī ir ceturtā daļa "Juras laikmeta parka" filmu ciklā.

Filmas darbība notiek 22 gadus pēc filmas "Juras laikmeta parks" notikumiem uz *Isla Nublar* salas, kur darbojas dinozauru atrakciju parks. Tajā galvenās lomas attēlo Kriss Prats, Braisa Dalasa Hauarda, Vinsents D'Onofrio, Tajs Simpkinss, Niks Robinsons, Omars Si, B. D. Vongs un Irfans Hāns.

Filmas pirmizrāde notika . Šī ir sestā visu laiku ienesīgākā filma. Ar 13 dienās sasniegto 1 miljardu ASV dolāru lielajiem ieņēmumiem tā pārspēja filmu "Ātrs un bez žēlastības 7", kas 1 miljardu sasniedza 17 dienās.

## Atsauces

## Ārējās saites

*
Hora acs

**Hora acs** ir sens ēģiptiešu simbols, visu redzošā, visu zinošā dieva tēls.  Ēģiptē acs pārsvarā veica drošības un aizsarga funkciju. Pazīstamākā ēģiptiešu mākslas maniere ir cilvēka acs ar piekūna pazīmju papildinājumu.

Šis izplatītais Ēģiptes amulets bija tā saucamā Vadžitas acs – zizlī iestrādāta debesu dieva Hora piekūnacs. Acs te simbolizē plašu redzesloku un zināšanas, zizlis – valdnieka varu. Uzskatīja, ka šāds amulets nodrošina neievainojamību un mūžīgu auglību. 
## Raksturojums

Ēģiptiešu Vadžita, acs ar spirālveida līniju apakšā, aizgūta no dažu vanaga sugu galvas spalvu krāsojuma, ir debesu dieva – piekūna Hora simbols, kas ietver ne tikai tā spēju visu redzēt, bet arī kosmisko veselumu. Ēģiptiešu mīts vēsta, ka Hora mēness acs cīņā ar Setu tika izdurta un pēc tam atjaunota. „Horus acs” [iii], tā ir viņa labā acs jeb solārā, saules acs; viņa kreisā jeb mēness acs ir „vedjat” jeb „udjat” acs („veidota vesela, atjaunota”, abas tikušas izgrieztas Sītam (Ozīriss)). Acis tika gleznotas vai izgrieztas ēģiptiešu kapenēs, lai aizsargātu mirušos. Acu pāris, kas tika zīmēts uz agrīnajiem zārkiem, deva iespēju mirušajam redzēt savu pēcnāves dzīvi; jaunajā pasaulē acs uz zārka vai mūmijas nozīmēja spēju pasargāt no ļaunuma un nelaimes.
## Atsauces
Mežgale

**Mežgale** ir ciems Jēkabpils novada Leimaņu pagastā, pagasta centrs. Izvietojies pagasta rietumdaļā pie autoceļa V790  no novada domes Jēkabpilī un  no Rīgas. Mežgalē atrodas pagasta pārvalde, tautas nams, bibliotēka, Leimaņu pasta nodaļa. Apdzīvotā vieta izveidojusies pēckara gados kā Mežgales ciema padomes (pēc 1954. gada — Leimaņu ciema padomes) un kolhoza «Mežgale» centrālais ciemats.

## Iedzīvotāju skaita izmaiņas
Esošajās robežās, pēc CSP datiem.

## Atsauces
Leimaņi

**Leimaņi** var būt:
* Leimaņi — apdzīvota vieta Bērziņu pagastā,
* Leimaņi — apdzīvota vieta Kaives pagastā,
* Leimaņi — apdzīvota vieta Kantinieku pagastā,
* Leimaņi — apdzīvota vieta Leimaņu pagastā,
* Leimaņi — apdzīvota vieta Lendžu pagastā,
* Leimaņi — apdzīvota vieta Variešu pagastā.

## Skatīt arī
* Mazie Leimaņi
* Lielie Leimaņi
Stradi (Leimaņu pagasts)

**Stradi**, dažkārt arī **Strodi**, agrāk — **Bērzgale** vai **Bērzgals**, ir ciems Jēkabpils novada Leimaņu pagastā. Izvietojies pagasta vidusdaļā pie autoceļa V790  no pagasta centra Mežgales,  no novada domes Jēkabpilī un  no Rīgas. Strados atrodas Bērzgala pamatskola. Apdzīvotā vieta izveidojusies ap bijušās Bērzgales pusmuižas *(Berssegalen, Berbegalln)* centru.

## Atsauces
Leimaņi (Leimaņu pagasts)

**Leimaņi** ir ciems Jēkabpils novada Leimaņu pagastā. Izvietojies pagasta vidusdaļā pie autoceļa P72  no pagasta centra Mežgales,  no novada domes Jēkabpilī un  no Rīgas. Leimaņos atrodas Leimaņu tautas nams un veikals. Apdzīvotā vieta izveidojusies pie kādreizējā Leimaņu kroga, izaugusi pēckara gados kā kolhoza ciemats.

## Iedzīvotāju skaita izmaiņas
Esošajās robežās, pēc CSP datiem.

## Atsauces
Čells Lindgrēns

**Čells Norvūds Lindgrēns** (*Kjell Norwood Lindgren*; dzimis ) ir ASV kosmonauts, ārsts.

Lindgrēna pirmais kosmiskais lidojums sākās 2015. gada jūlijā, startējot kosmosa kuģī *[[Sojuz TMA-17M]]*. Viņš bija Starptautiskās kosmosa stacijas (SKS) 44. un 45. ekspedīcijas lidojuma inženieris. Uz zemes atgriezās 2015. gada decembrī.

Otro reizi Čells Lindgrēns devās kosmosā 2022. gada 27. aprīlī, esot kosmosa kuģa *[[SpaceX Crew-4]]* komandierim. Viņš bija Starptautiskās kosmosa stacijas 67. un 68. ekspedīcijas lidojuma inženieris. Uz zemes atgriezās 14. oktobrī.

Kosmisko lidojumu kopsavilkums

Iziešanas atklātā kosmosā:

## Ārējās saites

* Lindgrēna biogrāfija ''NASA'' mājaslapā
Lindgrēns

**Lindgrēns** (; sieviešu dzimtē Lindgrēna) ir zviedru cilmes uzvārds. Cilvēki ar šo uzvārdu:

* Bū Lindgrēns (*Bo Lindgren*; 1927—2011) — zviedru šaha problēmists;
* Čells Lindgrēns (*Kjell Lindgren*; 1973) — ASV kosmonauts un ārsts;
* Raiens Lindgrēns (*Ryan Lindgren*; 1998) — ASV hokejists.

## Skatīt arī
* Lindgrēna
Sesava

**Sesava**, agrāk **Lakājas**, ir ciems Jelgavas novada Sesavas pagastā, pagasta centrs. Izvietojies pagasta ziemeļdaļā starp Jodupi un Dzirnavu grāvi pie autoceļa P103  no novada domes Jelgavā un  no Rīgas. Sesavā atrodas pagasta pārvalde, pamatskola, tautas nams, bibliotēka, pasta nodaļa, vairāki veikali, uzņēmumi.

## Vēsture
Apdzīvotā vieta izveidojusies pēc Otrā pasaules kara pie kādreizējā Meitenes—Bauskas dzelzceļa Sesavas stacijas, izaugusi kā ciema padomes un kolhoza «Padomju jaunatne» centrālais ciemats. Kādreizējā stacijas ēka un Vienības nams (mūsdienās — skola) ir vietējas nozīmes kultūrvēstures pieminekļi.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Vanadziņš (īsfilma)

**Vanadziņš** ir 1972. gadā uzņemta īsfilma. Filmas režisors ir Jānis Dzenītis. Filmas sižets veidots pēc Viļa Lāča tāda paša nosaukuma stāsta.

Filmas galvenie varoņi ir mazais puika Vanadziņš, rotaļbiedrs kaķēns un tēvs zvejnieks.

## Sižets
Stāsts par mazu puisēnu, zvejnieka dēlu Vanadziņu. Tēvs iet jūrā, puika paliek mājiņā divatā ar kaķi, un abi vakaros iet gaidīt tēvu mājās no jūras.

## Lomās
* Ainārs Gailis — Vanadziņš
* Daumants Milgrāvis — tēvs
epizodēs 
* Ieva Murniece, 
* Jānis Jaudzems, 
* Modris Verners, 
* Vilnis Rozentāls, 
* Andris Bičkovskis

## Video
* Youtube
Lielsesava

**Lielsesava** ir ciems Jelgavas novada Sesavas pagastā. Izvietojies pagasta dienvidaustrumos Sesavas krastā autoceļu V1072 un V1073 krustojumā  no pagasta centra Sesavas,  no novada domes Jelgavā un  no Rīgas.

Apdzīvotā vieta izveidojusies ap bijušās **Lielsesavas muižas** *(Groß-Sessau)* centru. Muižas kungu māja (celta ap 1655. gadu) ir valsts nozīmes arhitektūras piemineklis.

## Atsauces
Pizza Hut

***Pizza Hut*** ir starptautisks ātrās ēdināšanas restorānu tīkls, kura galvenais vadības centrs atrodas Pleino, Teksasā, ASV. Uzņēmums galvenokārt specializējas dažāda veida picās, piedāvājot arī vistu spārniņus un makaronu ēdienus. *Pizza Hut* pieder *Yum! Brands*, kas ir pasaules lielākais restorānu īpašnieks un arī *[[KFC]]* un *[[Taco Bell]]* restorānu īpašnieks.

## Vēsture

Uzņēmumu 1958. gadā nodibināja divi Vičitas Universitātes studenti. *Pizza Hut* bija viens no pirmajiem Amerikas restorānu tīklu franšīzēm, kas atvēra savu restorānu Irākā. 2001. gadā *Pizza Hut* laida klajā picu vakuumiesaiņojumā, ko iespējams ēst kosmosā. Vēlāk picu nogādāja Starptautiskajā kosmosa stacijā.

Pēc 2012. gada datiem uzņēmumam ir vairāk kā 11 139 restorānu 95 pasaules valstīs. 2016. gadā *Pizza Hut* atvēra 200 m2 lielu restorānu Latvijā, Rīgā, Audēju ielā 14.

## Atsauces

## Ārējās saites

*  /
CBERS-4

***CBERS-4*** jeb ***Ziyuan I-04*** ir Ķīnas un Brazīlijas kopējās Zemes tālizpētes programmas *[[CBERS]]* pavadonis. Tas tika ievadīts solārsinhronā orbītā 2014. gada decembrī.

Pavadoni izgatavoja Ķīnas Kosmosa tehnoloģiju akadēmija sadarbībā ar Brazīliju.

Kosmiskajā aparātā bija uzstādīti četri instrumenti:
* *MUXCam*, multispektrālā kamera
* *PanMUX*, panhromatiska kamera
* *IRSCAM*, infrasarkanais vidējas izšķirtspējas skeneris
* *WFICAM*, plaša lauka kamera

Sākotnēji *CBERS-4* bija plānots palaist 2015. gadā. Pēc *[[CBERS-3]]* zaudēšanas nesējraķetes avārijā 2013. gada decembrī tika paātrināts *CBERS-4* izgatavošanas process par vienu gadu.

## Lidojuma gaita
*CBERS-4* tika palaists  03:26 *[[UTC]]* ar nesējraķeti *[[Chang Zheng 4B]]* no Taijuaņas pavadoņu palaišanas centra Ķīnas vidienē.

2015. gada 14. jūlijā pavadonis oficiāli tika nodots ekspluatācijā.

## Atsauces

## Ārējās saites
* CBERS 3 and 4 Launching CBERS 3 and 4 Cameras INPE
* CBERS-3 & 4 (China-Brazil Earth Resources Satellite) - 2nd Generation Satellite Series ESA
* CBERS 3, 4 / ZY-1 03, 04 Gunter Dirk Kreb
* 200th Long March rocket launches CBERS-4 for Brazil nasaspaceflight.com, Rui C. Barbosa, 2014-12-06
* Chinese Long March 4B Rocket successfully launches CBERS-4 Satellite spaceflight101.com, 2014-12-07
Skursteņi

**Skursteņi** vai **Skursteņmuiža** ir ciems Jelgavas novada Sesavas pagastā. Izvietojies pagasta ziemeļdaļā Skursteņu strauta krastā  no pagasta centra Sesavas,  no novada domes Jelgavā un  no Rīgas. Apdzīvotā vieta izveidojusies ap bijušās Skursteņmuižas *(Schorstädt)* centru. Muižas apbūve (dzīvojamā māja un kalpu māja «Baltais ērberģis») un parks ir vietējas nozīmes arhitektūras piemineklis.

## Atsauces
Nokia 3250

***Nokia 3250*** bija Somijas uzņēmuma *[[Nokia]]* mobilais telefons. Paziņots par tā izlaišanu 2005. gada 26. septembrī; pārdošanā nonāca 2006. gada sākumā. Tas darbojās GSM 900, 1800 un 1900 tīklā.
*Nokia 3250* darbina operētājsistēma *[[S60]]* (*[[Symbian]]*).

*Nokia 3250* bija unikāls dizains, ļaujot tradicionālo tastatūru pārveidot par kameru, kuru var pagriezt par 90°. Tas tika pārdots kā mūzikas tālrunis, un tajā varēja uzglabāt līdz 2 gigabaitiem mūzikas.

## Ārējās saites

* 3250 *gsmarena.com*
Я

thumb|Lielais un mazais kirilicas burts Я

**Я** ir burts vairākos slāvu kirilicas alfabētos. Pēc kārtas burts *Я* bulgāru alfabētā ieņem 30. vietu, baltkrievu alfabētā — 32. vietu, krievu un ukraiņu alfabētā — 33. vietu. Visu četru valodu alfabētos šis burts ieņem pēdējo vietu (līdz 1990. gadam ukraiņu alfabētā pēdējā bija mīkstinājuma zīme). No serbu alfabēta šis burts izņemts 19. gadsimtā. Arī pareizticīgo baznīcas alfabētā ir šis burts, taču tiek rakstīts divējādi: 30px un 30px.

## Ārējās saites
Mariner programma

**Mariner programma** (laikaposms: 1962 - 1973) bija ASV NASA aģentūras, sadarbībā ar Reaktīvās kustības laboratoriju, planētu izpētes programma ar mērķi pētīt Marsu, Venēru un Merkuru. Programmas laikā tika paveikti vairāki kosmosa izpētes sasniegumi:
* pirmais planētas pārlidojums - *Mariner 2*
* pirmie attēli no citas planētas - *Mariner 4*
* pirmā ieiešana orbītā ap citu planētu - *Mariner 9* 
* pirmais gravitācijas manevra pielietojums starpplanētu lidojumā - *Mariner 10*
Kopumā no desmit programmas aparātiem septiņi sasniedza lidojumu mērķus, bet trīs aparāti tika zaudēti dažādu kļūmju dēļ. Plānotie *Mariner 11* un *Mariner 12* aparāti tika pārveidoti par *[[Voyager 1]]* un *[[Voyager 2]]* Voyager programmas ietvaros, savukārt *[[Viking 1]]* un *[[Viking 2]]* orbitālie aparāti tika balstīti uz uzlabota *Mariner 9* aparāta bāzes.

Kopumā *Mariner* programma izmaksāja 554 miljonus dolāru.

## Konstrukcija
Visi *Mariner* aparāti tika balstīti uz vienādu pamatkonstrukciju - astoņstūrainas pamatbāzes, kurā tika ievietoti eksperimentālie komponenti un pie korpusa tika pievienotas Saules baterijas, antenas un dzinējsistēmas. Pirmie pieci aparāti startēja ar Atlas Agena nesējraķetes, bet pēdējie pieci - Atlas Centaur.

## Startu galerija

Atlas_Agena_with_Mariner_1.jpg|Mariner 1
Mariner_2_launch.jpg|Mariner 2
Mariner_3_lift-off.jpg|Mariner 3
Mariner_4_launch_2.jpg|Mariner 4
Mariner 5 launch.jpg|Mariner 5
Mariner 6 lift-off.jpg|Mariner 6
Mariner 7 lift-off.jpg|Mariner 7
Mariner8_launch.jpg|Mariner 8
Atlas-Centaur_launch_with_Mariner_10.jpg|Mariner 10


## Mariner programma

## Hronoloģisks attēlojums

ImageSize = width:830 height:360
PlotArea = width:750 height:340 left:60 bottom:20

DateFormat = dd/mm/yyyy
Period = from:1962 till:1976
TimeAxis = orientation:horizontal
ScaleMajor = grid:black unit:year increment:1 start:1962

# there is no automatic collision detection,
# so shift texts up or down manually to avoid overlap

Define $dx = 25 # shift text to right side of bar
BarData=
   bar:Mariner1       text:Mariner 1
   bar:Mariner2       text:Mariner 2
   bar:Mariner3       text:Mariner 3
   bar:Mariner4       text:Mariner 4
   bar:Mariner5       text:Mariner 5
   bar:Mariner6       text:Mariner 6
   bar:Mariner7       text:Mariner 7
   bar:Mariner8       text:Mariner 8
   bar:Mariner9       text:Mariner 9
   bar:Mariner10      text:Mariner 10

PlotData=
   bar:Mariner1    from:22/07/1962 till:23/07/1962  color:red
   bar:Mariner2    from:27/08/1962 till:03/01/1963  
   bar:Mariner3    from:05/11/1964 till:06/11/1964  color:red
   bar:Mariner4    from:28/11/1964 till:21/12/1967  
   bar:Mariner5    from:14/06/1967 till:05/11/1967  
   bar:Mariner6    from:24/02/1969 till:31/07/1969  
   bar:Mariner7    from:27/03/1969 till:05/08/1969  
   bar:Mariner8    from:09/05/1971 till:10/05/1971  color:red
   bar:Mariner9    from:30/05/1971 till:27/10/1972  
   bar:Mariner10   from:03/11/1973 till:24/03/1975  


## Atsauces

## Ārējās saites
Antigvas un Barbudas administratīvais iedalījums

[250px|thumbnail|[Antigva un Barbuda|Antigvas un Barbudas novietojums]]
**[[Antigva un Barbuda|Antigvas un Barbudas]] administratīvo iedalījumu** veido **6 pagasti** un **2 valdījumi**. Pēc platības lielākais Antigvas un Barbudas administratīvā iedalījuma vienība ir Barbuda (160,58 km²), savukārt mazākā — Redonda (1,50 km²). Visvairāk iedzīvotāju dzīvo Sentdžona pagastā (49 225 iedzīvotāji), bet vismazāk Barbudā (1 638 iedzīvotāji), savukārt Redondas sala nav apdzīvota. 

## Administratīvo līmeņu shēma

## Pirmā līmeņa administratīvais iedalījums

### Valdījumi

### Pagasti

## Atsauces
Pienava

**Pienava** ir apdzīvota vieta Tukuma novada Džūkstes pagastā. Pienava atrodas 6 kilometru attālumā no pagasta centra — Džūkstes, 35 kilometru attālumā no novada centra — Tukuma un 66 kilometru attālumā no Rīgas. Pienava izvietojusies netālu no Pienavas upītes, kuras krastā atradās Lielpienavas muiža (*Pönau*). No muižas ēkām pāri palikušas ūdensdzirnavu, pagraba, pirts, pienotavas un klēts pamati. Pienavas pienotava "Nākotne" iepirka pienu lielā daudzumā un ražoja sviestu eksportam.

## Padomju laikā
thumb|alt=Piemineklis leģionāriem pie Pienavas|Piemineklis leģionāriem pie Pienavas
1949. gada 7.—8. aprīlī norisinājās kolhozu izveide, kolhoziem lika patriotiskus nosaukumus. Toreizējā Džūkstes pagasta Pienavas ciema padomē nodibināja divus kolhozus — "Uzvara" un "Kārlis Markss". 1952. gadā abi kolhozi tika apvienoti un tika nodēvēti par "Kārlis Markss".

1960. gadā tika uzbūvētas 8 privātmājas un viena divstāvu daudzdzīvokļu ēka. Kolhoza vajadzībām tika uzbūvētas vairākas daudzstāvu dzīvojamās ēkas, lopu kūtis, mašīnu darbnīcas, vairākas cūku, govju un teļu fermas, divas graudu kaltes. Pienavā darbojās sākumskola (slēgta 2008. gadā). 1989. gada 15. decembrī Padomju saimniecībā "Kārlis Markss" sāka strādāt jauns priekšsēdētājs — A. Ziemelis (iepriekšējais priekšsēdētājs — V. Fogelis).

1986. gadā Pienavā tika uzņemta Rīgas Kinostudijas mākslas filma "Saulessvece"
Padomju saimniecība tika reorganizēta un 15.01.1989. kļuva par paju sabiedrību.

1999. gada augustā Pienavā no Krauču purva tika izvilkts tanks T-34, kurš Otrā pasaules kara laikā bija ielūzis ledū, tika arī izrakts vēl viens šāds pats tanks, taču, šis tanks atradās pārāk dūņainā vietā un tehnisku iemeslu dēļ šo tanku nevarēja izvilkt.

## Iedzīvotāji

### Iedzīvotāju skaita izmaiņas
Esošajās robežās, pēc CSP un OSP datiem.

## Pienavas sākumskolas direktores
* Biruta Zaremba
* Anna Grīnhofa
* Agija Grunska (vēlāk Skudule)
* Edīte Zelča

## Padomju saimniecības priekšēdētāji
* A. Jansons — pirmais kolhoza priekšsēdētājs (līdz 1956.)
* G. Kaktiņš — dibināja sovhozu (1956. līdz 1964. gadam)
* A. Grasmanis — pārveidoja kolhozu par "Komjauniešu triecienceltni" (1964. līdz 1968. gadam)
* J. Ēvele — (1968. līdz 1975. gadam)
* Mangalis — (1975 līdz 1980. gadam)
* A. Ziemelis — izveidoja paraugsaimniecību (1980. līdz 1986. gadam)
* V. Fogelis — (1986. līdz 1989. gadam)
* A. Ziemelis — (līdz 1991. gadam)
 
Mūsdienās Pienavā atrodas veikals, degvielas uzpildes stacija, bibliotēka un brāļu kapi Otrā pasaules kara laikā kritušajiem, tāpat pie Pienavas ir plānots celt vēja ģeneratoru parku.

## Ievērojami Pienavas iedzīvotāji
* Jānis Kade — skolotājs, mūziķis, IV vispārīgo Dziesmusvētku virsdiriģents

## Atsauces

## Ārējās saites
Dominikas administratīvais iedalījums

[250px|thumbnail|[Dominikas novietojums]]
**[[Dominika]]s administratīvo iedalījumu** veido **10 pagasti**. Pēc platības lielākais Dominikas pagasts ir Sentendrū pagasts (178,1 km²), bet mazākais — Sentlūka pagasts (7,8 km²). Pēc iedzīvotāju skaita vislielākais Dominikas pagasts ir Sentdžordža pagasts (21 241 iedzīvotājs), bet vismazāk — Sentpītera pagasts (1 430 iedzīvotāji). 

## Administratīvo līmeņu shēma

## Pirmā līmeņa administratīvais iedalījums

### Pagasti

## Atsauces
Nissan

[thumb|220px|''Nissan'' galvenā biroja ēka [Jokohama|Jokohamā]]
 jeb ***Nissan*** ( vai ; japāņu: ) ir Japānas autobūves uzņēmums.
Galvenais birojs atrodas Jokohamā.

*Nissan* ietilpst ''Renault—Nissan'' aliansē. 2013. gadā *[[Renault]]* piederēja 43,4 % balsstiesību uzņēmumā *Nissan*, bet *Nissan* piederēja 15 % balsstiesību *Renault*. Abu uzņēmumu izpilddirektors ir Karloss Gons (*Carlos Ghosn*).

*Nissan Motor* izlaiž automašīnas ar zīmoliem *Nissan*, *[[Infiniti]]* un *[[Datsun]]*. Tam ir arī motorsporta un tūninga lietu ražotājs *[[Nismo]]*.

*Nissan Motor Corporation* akcijas tiek kotētas Tokijas fondu biržā (kods *7201*). Lielākie akcionāri 2015. gadā bija *Renault* (43,4 %), *[[Daimler AG]]* (3,10 %), *Dodge & Cox* (2,13 %).

## Vēsture
1933. gada 26. decembrī japāņu uzņēmējs Aikava Jošisuke apvienoja autodaļu ražotājus *Nihon Sangyo* un *Tobata Casting* vienā uzņēmumā *Jidosha Seizo Co., Ltd.*. 1934. gada maijā Jokohamā tika pabeigta rūpnīcas celtniecība. Jūnijā uzņēmuma nosaukums tika mainīts uz *Nissan Motor Co., Ltd.* Rūpnīca ražoja vieglās un kravas automašīnas, kā arī autobusus.

Otrā pasaules kara laikā 1943. gadā uzņēmums pārtrauca izlaist automašīnas. 1944. gada septembrī uzņēmuma galvenais birojs tika pārcelts uz Tokiju un nosaukums mainīts uz *Nissan Heavy Industries, Ltd.* Ražošana atjaunota 1945. gada novembrī. 1946. gada janvārī galvenais birojs atgriezās Jokohamā. 1949. gadā atjaunots uzņēmuma nosaukums *Nissan Motor Co., Ltd.*

1950. gadā *Nissan* iegadājās dīzeļdzinēju ražotāju *Minsei Diesel Motor Co., Ltd.* (tagad *Nissan Diesel Motor Co., Ltd.*).
Korejas kara laikā *Nissan* bija viens no lielākajiem automašīnu piegādātājiem ASV armijai. Pēc kara uzņēmums nokļuva finansiālās grūtībās, un darbinieku algas tika pazeminātas. Strādnieki sarīkoja streiku.
1958. gadā sākts pasažieru automašīnu eksports uz ASV.
1959. gadā Taivānā atvērta pirmā *Nissan* ārzemju rūpnīca.

1966. gadā *Nissan* apvienojās ar Japānas autoražotāju *[[Prince Motor Company]]*.

1970. gada 11. februārī ar *Nissan* izgatavoto raķeti *[[Lambda-4S]]* palaists Japānas pirmais pavadonis *[[Ōsumi]]*. 1970. gadā sākta jūras dzinēju ražošana.

1999. gadā *Nissan* noslēdza vienošanos par globālu aliansi ar Francijas autoražotāju *[[Renault]]*.

2016. gada 2. maijā paziņots, ka *Nissan* iegādāsies trešdaļu *[[Mitsubishi Motors]]* akciju.

2024. gada 17. decembrī tika paziņots, ka autoražotāji *Nissan* un *[[Honda]]*, kuri pēdējā laikā piedzīvoja grūtus laikus, apspriež iespējamu apvienošanos. Kā trešais iespējamais apvienošanās partneris tika minēts arī *[[Mitsubishi Motors|Mitsubishi]]*.
2025. gada februārim *Nissan* paziņoja, ka atteiksies no apvienošanās plāniem, jo autoražotājs paziņoja, ka vēlas kļūt par *Honda* līdzvērtīgu partneri, nevis meitas uzņēmumu.

## Atsauces

## Ārējās saites

* ''Nissan Motor Corporation'' vietne
Vaivods

**Vaivods** (sieviešu dzimtē Vaivode) ir viens no populārākajiem Latgales iedzīvotāju uzvārdiem.

## Cilvēki ar šādu uzvārdu

* Andrejs Vaivods (1884—?), politiķis;
* Andris Vaivods (1960), politiķis;
* Julijans Vaivods (1895—1990), Romas katoļu garīdznieks;
* Juris Vaivods (1966), mūziķis. 

## Skatīt arī
* Vaivodi
* Vaivads

## Atsauces
Andrejs Vaivods

**Andrejs Vaivods** (dzimis , miršanas datums nav zināms) bija Latvijas politiķis. Bijis 4. Saeimas deputāts, Kristīgo zemnieku un katoļu partijas biedrs.

## Biogrāfija
Andrejs Vaivods piedzima  Bukmuižas pagasta Purpļu sādžā.

1930. gadā iecelts par Rēzeknes apriņķa valdes priekšsēdētāju. Bijis arī Dagdas pagasta padomes priekšsēdētājs, kā arī žurnāla «Cereiba» redaktors. 1931. gadā tika ievēlēts 4. Saeimā no Kristīgo zemnieku un katoļu partijas saraksta. Parlamentā darbojās līdz Ulmaņa apvērsumam 1934. gada maijā. Tālākais liktenis nav zināms.

## Atsauces
Sentdeivida pagasts (Dominika)

**Sentdeivida pagasts** () ir viens no desmit Dominikas pagastiem valsts austrumu daļā. Pagasts robežojas ar Sentendrū pagastu ziemeļos, ar Sentpatrika pagastu un ar Sentdžordža pagastu dienvidos, ar Sentdžozefa pagastu ziemeļrietumos un ar Sentpola pagastu rietumos. Pagastu austrumos apskalo Karību jūra.

Sentdeivida pagastā atrodas septiņas apdzīvotās vietas. Pagasta administratīvais centrs un lielākā apdzīvotā vieta ir Rozalija. Pagasta kopējā platība ir 131,5 km², pēc 2011. gada datiem pagastā dzīvo 6043 iedzīvotāji. Tas ir otrais lielākais Dominikas pagasts pēc platības un sestais lielākais pagasts pēc iedzīvotāju skaita.
Sentendrū pagasts (Dominika)

**Sentdeivida pagasts** () ir viens no desmit Dominikas pagastiem valsts ziemeļu daļā. Pagasts robežojas ar Sentdeivida pagastu dienvidaustrumos, ar Sentdžozefa pagastu dienvidos, ar Sentdžona pagastu un ar Sentpītera pagastu rietumos. Pagastu ziemeļos apskalo Karību jūra.

Sentendrū pagastā atrodas divpadsmit apdzīvotās vietas. Pagasta administratīvais centrs un lielākā apdzīvotā vieta ir Vesli. Pagasta kopējā platība ir 178,1 km², pēc 2011. gada datiem pagastā dzīvo 9471 iedzīvotāji. Tas ir vislielākais Dominikas pagasts pēc platības un trešais lielākais pagasts pēc iedzīvotāju skaita.
Sentdžozefa pagasts (Dominika)

**Sentdžozefa pagasts** () ir viens no desmit Dominikas pagastiem valsts rietumu daļā. Pagasts robežojas ar Sentendrū pagastu ziemeļaustrumos, ar Sentpītera pagastu ziemeļos, ar Sentdeivida pagastu austrumos un ar Sentpola pagastu dienvidos. Pagastu rietumos apskalo Karību jūra.

Sentdžozefa pagastā atrodas piecas apdzīvotās vietas. Pagasta administratīvais centrs un lielākā apdzīvotā vieta ir Sentdžozefa. Pagasta kopējā platība ir 121,2 km², pēc 2011. gada datiem pagastā dzīvo 5637 iedzīvotāji. Tas ir trešais lielākais Dominikas pagasts pēc platības un septītais lielākais pagasts pēc iedzīvotāju skaita.
Oksitocīns

thumb|250px|Oksitocīna molekulas modelis
**Oksitocīns** ir zīdītāju peptīdhormons, kam ir nozīme intimitātē, vairošanās procesos, dzemdībās un sociālo attiecību veidošanā. Tas tiek izlaists asinīs lielos daudzumos dzemdību laikā, kā arī stimulējot krūts zirnīša receptorus, tiek izraisīta oksitocīna līmeņa paaugstināšanās un piena izdalīšanās no piena dziedzeriem. Tas tiek lietots arī kā medikaments, lai veicinātu dzemdības, kā arī samazinātu pēcdzemdību asiņošanu.
Oksitocīns ir hipotalāma hormons, kas tiek tieši izdalīts smadzenēs un nonāk perifērajā asinsritē caur aizmugurējo hipofīzes daļu, un regulē virkni fizioloģisku procesu, ieskaitot ēšanas paradumus un vielmaiņu. Grauzējiem un primātiem (kas nav cilvēkveidīgie primāti) ilgstoša oksitocīna ievadīšana noved pie svara pazemināšanās, samazinot pārtikas uzņemšanu, palielinot enerģijas patēriņu un veicinot lipolīzi. Oksitocīns var uzlabot glikozes homeostāzi, neatstājot ietekmi uz svaru.

## Atsauces
Fibroblasts

[thumb|250px|[Peles embrija fibroblasti mikroskopā]]
**Fibroblasts** ir šūna, kas sintezē ārpusšūnu matricu, kolagēnu, audu pamatu jeb stromu, kā arī šīm šūnām ir būtiska nozīme brūču dzīšanas procesos. Fibroblasti ir visizplatītākās šūnas dzīvnieku saistaudos. Mēdz izšķirt arī fibrocītus, kas ir mazāk aktīvi fibroblasti un saistīti ar struktūru uzturēšanu. Fibroblastiem ir labi attīstīts graudainais endoplazmatiskais tīkls, jo tajos notiek intensīva olbaltumvielu sintēze. Fibroblasti sintezē kolagēnu, glikoproteīnus, retikulārās un elastīgās šķiedras, citokīnu TSLP un glikozaminoglikānus.

## Atsauces
Estrogēns

thumb|250px|Svarīga estrogēna — estradiola — struktūrformula
**Estrogēni** ir hormonu grupa, kam ir nozīme menstruālajā ciklā un reprodukcijā. Tie ir galvenie sieviešu dzimumhormoni. Lai gan šis hormons zināmā apjomā izstrādājas arī vīrieša organismā, būtiski lielāks estrogēnu (precīzāk, estradiola) daudzums ir sievietēm. Dabiskie estrogēni ir steroīdhormoni, bet sintētiskie ir nesteroīdie. Estrogēni ir atrodami visos mugurkaulniekos, kā arī daļai kukaiņu. Estrogēni tiek lietoti arī kā hormonālā kontracepcija, hormonu aizstājējterapijā sievietēm pēc menopauzes, kā arī transseksuāļiem. Līdzīgi kā visi steroīdie hormoni, tie difundē caur šūnas membrānu. Nonākot šūnā, tie piesaistās un aktivē estrogēna receptorus, kas tālāk regulē dažādu gēnu ekspresiju.  Estrogēni ietekmē sievietes krūšu attīstību, menstruālo ciklu, intīmo veselību un vielmaiņu. Visaktīvākais no estrogēniem ir estradiols.

## Atsauces
1957. gada Eirovīzijas dziesmu konkurss

**1957. gada Eirovīzijas dziesmu konkurss** (; ) bija 2. ikgadējais Eirovīzijas dziesmu konkurss. Šis Eirovīzijas konkurss notika Frankfurtē, Rietumvācijā. Eirovīzijas dziesmu konkurss norisinājās svētdienā, 1957. gada 3. martā. Par šī gada konkursa uzvarētāju kļuva Korija Brokena ar dziesmu "*Net als toen*".
Konkurss bija paredzēts kā radiopārraide, taču pieauga arī televīzijas skatītāju skaits.

Jau kādu laiku pirms 1957. gada konkursa klīda baumas, ka privilēģija rīkot šī gada Eirovīzijas konkursu pienākas Vācijai, kura iepriekšējā gada konkursā piedalījās ar dziesmu "*Im Wartesaal zum Großen Glika*" Valtera Andreasa Švarca izpildījumā. Vēl nebija iecerēts, ka uzvarētājvalsts rīko nākamā gada konkursu, bet gan — šo konkursu rīko valstis pēc noteiktas kārtas, šāda kārtība kļuva neparocīga, kad šim konkursam sāka pieteikties aizvien vairāk dalībvalstu.

## Konkursa norises vieta
1957. gada Eirovīzija norisinājās Frankfurtes *[[Großer Sendesaal des hessischen Rundfunks]]* ēkā ar mūzikas halli un televīzijas studiju. Mūsdienās šo ēku izmanto kā koncertzāli.
Frankfurte Otrā pasaules kara laikā tika pamatīgi sagrauta, taču jau pēc dažiem gadiem pilsēta tika atjaunota, kļūstot par vienu no lielākajiem ekonomiskajiem centriem Eiropā.

## Dalībnieki, kuri atgriežas

## Punktu sadalījums

## Atsauces
Sentvinsentas un Grenadīnu administratīvais iedalījums

[250px|thumbnail|[Sentvinsenta un Grenadīnas|Sentvinsentas un Grenadīnu novietojums]]
**[[Sentvinsenta un Grenadīnas|Sentvinsentas un Grenadīnu]] administratīvo iedalījumu** veido **6 pagasti**. Pēc platības lielākais pagasts ir Šarlotes pagasts (149 km²), bet mazākais Sentendrū pagasts (29 km²). Pēc iedzīvotāju skaita lielākais pagasts ir Sentdžordža pagasts (51 400 iedzīvotāji), bet mazākais – Sentpatrika pagasts (5 800 iedzīvotāji).

## Administratīvo līmeņu shēma

## Pirmā līmeņa administratīvais iedalījums

### Pagasti

## Atsauces
Lauku iela (Rīga)

**Lauku iela** ir iela Rīgā, Latgales priekšpilsētas Grīziņkalna apkaimē. Lauku iela sākas pie Tallinas ielas krustojuma un beidzas pie Pērnavas ielas krustojuma. Lauku ielas kopējais garums ir 288 metri.

Pirmo reizi Rīgas adrešu grāmatās minēta 1887./1888. gadā ar savu esošo nosaukumu.

## Ielu savienojumi
Lauku iela ir savienota ar šādām ielām:
* Tallinas iela;
* Pērnavas iela.

## Objekti
* Lauku ielā 9 atrodas J. G. Herdera Rīgas Grīziņkalna vidusskola.

## Skatīt arī
* Grīziņkalns

## Atsauces
Valdis Šlakāns

**Valdis Šlakāns** ( — ) bija Latvijas politiķis. Bijis Ilūkstes un Tukuma apriņķa valdes priekšsēdētājs, 4. Saeimas deputāts, Latvijas Jaunsaimnieku un sīkgruntnieku partijas biedrs.

## Biogrāfija
Valdis Šlakāns piedzima . Vadījis lauksaimniecību Kokneses pagastā.

Šlakāns ir bijis Ilūkstes un Tukuma apriņķa valdes priekšsēdētājs. 1931. gadā tika ievēlēts 4. Saeimā no Latvijas Jaunsaimnieku un sīkgruntnieku partijas saraksta. Parlamentā darbojās līdz Ulmaņa apvērsumam 1934. gada maijā. Otrā pasaules kara laikā devās trimdā.

Miris  Eslingenē.  turpat kremēts.

## Atsauces
Barbadosas administratīvais iedalījums

[250px|thumbnail|[Barbadosas novietojums]]
**[[Barbadosa]]s administratīvo iedalījumu** veido **11 pagasti** (angļu: *parishes*). Pēc platības lielākais Barbadosas pagasts ir Sentfilipa pagasts (60 km²), bet mazākais Sentdžozefa pagasts (26 km²). Visvairāk iedzīvotāju dzīvo  Sentmišelas pagastā (88 529 iedzīvotāji), bet vismazāk Sentendrū pagastā (5 139 iedzīvotāji). 

## Administratīvo līmeņu shēma

## Pirmā līmeņa administratīvais iedalījums

### Pagasti

## Atsauces
Ranger programma

**Ranger programma** (laikaposms: 1961 — 1965) bija ASV NASA automātisko aparātu programma ar mērķi pētīt Mēnesi un iegūt virsmas fotogrāfijas.
[thumbnail|right|Pirmais ''Ranger'' aparātu iegūtais Mēness fotoattēls ([Ranger 7)]]
Aparāti tika konstruēti tā, lai tie nepārtraukti uzņemtu Mēness virsmas attēlus un uzreiz tos pārraidītu uz Zemi, līdz aparāts ietriektos Mēness virsmā. Pirmie seši lidojumi bija neveiksmīgi un programmu iesauca par "palaid un ceri", pēc programmas reorganizācijas *Ranger 7* veiksmīgi izpildīja savu mērķi un ieguva Mēness fotogrāfijas. Vēlāk tika palaisti vēl divi veiksmīgi *Ranger* aparāti. Kopumā programma tika iedalīta trijos aparātu blokos — katra bloka ietvaros Reaktīvās kustības laboratorija cerēja sasniegt labākus rezultātus un attīstīt kosmosa kuģu būvniecību. *Ranger* programma kopumā izmaksāja 190 miljonus ASV dolāru.

## Ranger aparāta uzbūve

Uz katru *Ranger* aparātu tika uzstādītas sešas fotokameras. Fotografēšanas kanāli tika sadalīti divās daļās ar atsevišķām kamerām, barošanas blokiem un sakaru sistēmām.
# Pirmais bloks — pirmā bloka *Ranger* aparāti tika palaisti ar mērķi testēt nesējraķeti un aparātu uzbūvi nepalaižot tos tieši uz Mēnesi. Pirmā bloka aparātu būvniecībā izmantotā pieredze noderējas Mariner 1 un Mariner 2 būvniecībā
# Otrais bloks — uz otrā bloka aparātiem tika uzstādītas fotokameras, radiācijas detektori un seismometrs. Vēlāk pētot aparātu konstrukciju, tika atklāts uzbūves defekts diodēs, kuras tika izmantotas aparāta būvniecībā
# Trešais bloks — trešā bloka aparātiem uzstādīja uzlabotas telekameru sistēmas. *Ranger 7* kļuva par pirmo veiksmīgo aparātu kas sasniedza Mēnesi.

## Ranger programma

## Atsauces
Vidusmuiža (Sesavas pagasts)

**Vidusmuiža**, agrāk arī **Vidi**, ir ciems Jelgavas novada Sesavas pagastā. Izvietojies pagasta austrumdaļā starp Dzirnavu grāvi un Jušķēnu grāvi pie autoceļa V1072  no pagasta centra Sesavas,  no novada domes Jelgavā un  no Rīgas. Apdzīvotā vieta izveidojusies ap bijušās Vidusmuižas *(Mittelhof)* centru. Muižas dzīvojamā māja (bijusī Sesavas pagastmāja) un «Zemgalieši» (no 1886. gada līdz 1913. gadam skola, no 1970. līdz 2001. gadam ambulance) ir vietējas nozīmes kultūrvēstures pieminekļi.

## Atsauces
Mittelhof

***Mittelhof*** var būt šādu apdzīvoto vietu vai bijušo muižu vāciskais nosaukums:
* Vidiņu pusmuiža Pūres pagastā
* Vidusmuiža Sesavas pagastā
Vidusmuiža

**Vidusmuiža** var būt:
* Vidusmuiža — apdzīvota vieta Cīravas pagastā
* Vidusmuiža — apdzīvota vieta Sesavas pagastā
Galamuiža (Sesavas pagasts)

**Galamuiža**, agrāk arī **Galmuiža**, ir ciems Jelgavas novada Sesavas pagastā. Izvietojies pagasta austrumdaļā starp Oglaini un Jodupi  no pagasta centra Sesavas,  no novada domes Jelgavā un  no Rīgas. Apdzīvotā vieta izveidojusies ap bijušās Galamuižas *(Endenhof)* centru. Muižas kalpu māja un saimniecības ēkas (dzīvojamā māja 1905. gadā nodedzināta) ir vietējas nozīmes kultūrvēstures pieminekļi.

## Atsauces
Mazais Balasta dambis

**Mazais Balasta dambis** ir iela Rīgā, Kurzemes rajonā, Ķīpsalā. Tā sākas krustojumā ar Balasta dambi, Daugavas krastā. Sākotnēji ved rietumu virzienā, tad pagriežas ziemeļu virzienā un beidzas strupceļā pie Žaņa Lipkes memoriāla (muzeja). Kopējais ielas garums — 225 metri, visā garumā tā ir ļoti šaura, sākumā klāta ar asfalta segumu, tālāk — ar bruģi.

## Ielas raksturojums
Mazais Balasta dambis ir 225 metrus gara ieliņa Ķīpsalas dienvidu daļā. Tā sākas krustojumā ar Balasta dambi, Daugavas krastā, un virzās rietumu virzienā kā ļoti šaurs asfaltēts ceļš, kurš kalpo kā dienesta piebrauktuve pie Ķīpsalas peldbaseina (adrese Ķīpsalas iela 5). Ap peldbaseinu ceļš ir platāks, nodrošinot iespēju ceļa malā novietot automašīnas vai apgriezties braukšanai pretējā virzienā. Taču tūlīt pat aiz ceļa paplašinājuma tas atkal kļūst ļoti šaurs, pilnībā pagriežas ziemeļu virzienā un asfalta segumu nomaina bruģis. Mazais Balasta dambis beidzas kā strupceļš pie Žaņa Lipkes memoriāla (muzeja).

## Vēsture
Iela iekļauta Rīgas ielu sarakstā kopš 19. gadsimta 80. gadiem ar nosaukumu **Mazā Balasta iela** (*Kleine Ballast Strasse*). Līdz 1940. gadam apbūve un oficiāla numerācija bija četros gruntsgabalos (tikai ielas pāra numuru pusē). Vācu okupācijas laikā nosaukums *Kleine Ballaststrasse* (Mazā Balasta iela). Mūsdienās tiek lietots nosaukums Mazais Balasta dambis (pirmoreiz nosaukums Mazais Balasta dambis ir uzrādīts 1983. gadā izdotajā Rīgas uzziņu krājumā).

Mazajā Balasta dambī 8, bijušajā Kellermaņu ģimenes īpašumā, vācu okupācijas laikā Žanis Lipke zem malkas šķūņa izbūvētā bunkurā slēpa un izglāba no nāves holokaustā vairākus ebrejus. Līdzās namam Mazajā Balasta dambī 8 2012. gadā atklāja Žaņa Lipkes memoriālu (muzeju).

## Ielu savienojumi
Mazais Balasta dambis ir savienots ar šādām ielām:
* Balasta dambis (T veida krustojums)

## Skatīt arī
* Ķīpsala

## Atsauces
Atpūta

**Atpūta** var būt:

* Žurnāls «Atpūta»;
* atpūta — darbība, kuras laikā cilvēks, dzīva būtne atgūst enerģiju;
* Atpūta — apdzīvota vieta Sventes pagastā, Augšdaugavas novadā;
* Atpūta — apdzīvota vieta Svētes pagastā, Jelgavas novadā.
Oto III Vitelsbahs

**Otto III** (, ); dzimis , miris ) bija Lejasbavārijas hercogs, no 1305. līdz 1308. gadam - Ungārijas karalis.

Dzimis Lejasbavārijas hercoga ģimenē. 1290. gadā kļuva par Lejasbavārijas hercogu. Valdīšanas laikā konfliktēja ar Hābsburgiem. Kā Ungārijas karaļa Bēlas IV mazdēls pretendēja uz Ungārijas troni. 1305. gadā Sēkešfehērvārā tika kronēts par Ungārijas karali, tomēr nespēja konsolidēt varu un pameta valsti.

## Ārējās saites
Vore

thumb|Bezpilota lidaparāta video Vore
**Vore** () ir ciems Igaunijā, Jegevas apriņķa Mustvē pagastā.

Vorē atradās viduslaiku bruņinieku muiža — Roelas muiža (*Rojel*). Tā pirmoreiz minēta 16. gadsimtā un piederēja fon Brakelu dzimtai, bet pēc tam fon Vrangeļu dzimtai. No 1725. līdz atsavināšanai 1919. gadā tās īpašnieki  bija fon Liparti. Historicisma stilā celtā galvenā divstāvu ēka tika uzbūvēta 1850.–1860. gados. Tā nodega Otrā pasaules kara Roelas kaujas laikā 1941. gada 31. jūlijā. Vairums no drupām tika noārdītas 1970. gados, saglabājies tikai tornis un pamati. Saglabājies arī parks un koku alejas. Parkā atrodas estrāde.

Vores pamatskolas pirmsākumi meklējami 1774. gadā. 1895. gadā netās Kalliveres un Vaseveres skolas tika apvienotas un tika uzbūvēta jauna skolas ēka. No 1924. līdz 1979. gadam skolas nosaukums bija Lēdimē. Kopš 1970. gada skola darbojas bijušajā vietējās pārvaldes ēkā.

Vores ciems tika izveidots 1977. gadā, apvienojot Roelas apdzīvoto vietu ar Linnamē un Megiveljas ciemiem un Vaseveres ciema ziemeļu daļu.

Bez skolas ciemā atrodas viesu nams, bibliotēka un veikals.

Vorei cauri tek Kullaveres upe, uz kuras ir izveidota ūdenskrātuve.

Linnamē (tagad Vores daļa) dzimis rakstnieks, esejists un teātra režisors Mati Unts (1944–2005). Netālajā Akrīlas (tagad daļa no Mārdlas) ciemā dzimis aktieris Leonhards Merzins (1934–1990).

## Atsauces

## Ārējās saites
*Vores pamatskola 
*Vores bibliotēka  
*Vores viesu nams
Jauns ekranizējums

**Jauns ekranizējums,** arī **atkārtots ekranizējums** vai **rimeiks** (no ), ir kāda filma, televīzijas seriāls vai datorspēle, kas ir jau iepriekš tikusi veidota. Parasti rimeikos ir līdzīgas fantāziju pasaules, kā oriģināldarbā, tāds pats stāsts un tie paši tēli. Rimeiku, kurā kāds no elementiem (parasti stāsts) ievērojami atšķiras no oriģināldarba, mēdz saukt par *[[reboot]]*. Rimeikus tipiski veido filmu studenti, lai mācītos filmēt, ārzemju studijas, lai pielāgotu filmu vai seriālu savas valsts skatītājiem un filmu studijas, lai atjaunotu filmu franšīzes.

## Atsauces
Paneta šūna

250px|thumb|right|Cilvēka Paneta šūnas

**Paneta šūna** ir tievo zarnu epitēlija šūna, kam ir nozīme normālas zarnu mikrofloras regulēšanā. Tai ir apikāli izvietotas eozinofilas granulas. Toksīnu (piemēram, lipopolisaharīdu, lipīdu A) ietekmē izdala lizozīmu, sekretoro fosfolipāzi A2, a-defenzīnus, tādējādi pasargājot zarnu epitēliju no baktērijām, sēnītēm un pat dažiem vīrusiem. Paneta šūnu daudzums pakāpeniski pieaug virzienā uz tievo zarnu beigu galu. Paneta šūnas nosauktas to atklājēja austriešu fiziologa Jozefa Paneta (1857–1890) vārdā.

## Atsauces
Gemini 4

***Gemini 4*** jeb ***Gemini IV*** bija NASA programmas *[[Gemini (kosmiskais projekts)|Gemini]]* kosmosa kuģa *Gemini* otrais pilotējamais lidojums. Palaists 1965. gada jūnijā. Četru dienu lidojuma laikā veikta pirmā ASV iziešana kosmosā.

## Apkalpe
Kuģa *Gemini* apkalpe augšupceļā un lejupceļā:

Dublieru apkalpe:
* Frenks Bormans, komandējošais pilots
* Džeimss Lovels, pilots

## Mērķi
*Gemini 4* vajadzēja veikt pirmo ASV daudzdienu kosmisko lidojumu, kas apstiprinātu pieņēmumu, ka cilvēks var atrasties kosmosā ilgāku laiku. Četru dienu lidojums pietuvotos, bet ne pārspētu piecu dienu PSRS *[[Vostok-5]]* lidojumu 1963. gada jūnijā. Nākamie *Gemini* lidojumi kļūtu ilgāki, lai gūtu pieredzi tik ilgām ekspedīcijām kā līdz Mēnesim un atpakaļ.

Otrs uzdevums bija veikt pirmo ASV ārpuskuģa aktivitāti (iziešanu atklātā kosmosā). Pirmo iziešanu kosmosā jau bija veicis padomju kosmonauts Aleksejs Ļeonovs 1965. gada martā no *[[Voshod-2]]*. ASV pēc tam mainīja plānus, un savu ārpuskuģa aktivitāti pārcēla agrāk nekā sākotnēji plānots, lei demonstrētu, ka ASV neatpaliek no Padomju Savienības tā sauktajā Kosmiskajā sacensībā.

Trešais uzdevums bija mēģināt ar *Gemini 4* veikt pirmo kosmisko tuvošanos ar *[[Titan II GLV|Titan II]]* otro pakāpi.

## Lidojuma gaita
*Gemini 4* tika palaists  15:15:59 UTC ar nesējraķeti *[[Titan II GLV]]* no Kanaveralas zemesraga Gaisa spēku stacijas starta laukuma *LC-19*.
Pirmoreiz vēsturē kosmosa kuģa starts tika translēts uz Eiropas valstīm tiešraidē ar pavadoņa *[[Intelsat I|Early Bird]]* starpniecību.

Pirmajā apriņķojumā Makdivits mēģināja veikt tuvošanos *Titan* raķešpakāpei, bet tas neizdevās. Kad degviela jau bija iztērēta gandrīz par pusi, tika nolemts pievērsties nākamajiem uzdevumiem.

Sākotnēji bija plānots iziešanu kosmosā veikt otrajā apriņķojumā, bet tā tika pārcelta, jo Makdivits bija noguris pēc neveiksmīgajiem manevriem. Edvards Vaits iziešana kosmosā sākās trešajā apriņķojumā, 19:46 UTC. Sākotnēji nevarēja atvērt lūku, bet ar Makdivita palīdzību tas izdevās. Vaits arpusē uzstādīja kameru. Slikti darbojās jaunā ar balsi pārslēdzamā sakaru sistēma. Vaits pārvietojās ar rokā turamu manevrēšanas ierīces (*Hand-Held Maneuvering Unit*) palīdzību. Tā izmantoja saspiestu skābekli. Tika uzņemti fotoattēli. Beigās tika noņemta kamera. Ārpuskuģa aktivitātes ilga 20 minūtes. Lūkas aizvēršana arī sagādāja grūtības, bet Makdivitam izdevas tikt galā ar tās mehānismu. Pēc plāna lūku vajadzēja vēlreiz atvērt, lai izmestu vairs nevajadzīgo aprīkojumu, bet Makdivits uzstāja, lai to nedara.

Pēc tam tika izslēgta kuģa manevrēšanas sistēma, lai taupītu degvielu, un tas brīvi dreifēja atlikušās divas ar pusi dienas. Tika veikti dažādi eksperimenti.

48. apriņķojumā sabojājās dators. Nolaišanās sākās 62. apriņķojumā. Nolaišanās laikā dzinēja nepareizas darbības dēļ kosmosa kuģis tika iegriezts par daudz, un nolaišanās bija "cieta".
Kosmosa kuģa nolaižamais aparāts  17:12:11 UTC nolaidās Atlantijas okeānā.

## Iziešana atklātā kosmosā

## Ārējās saites

* Gemini 4
* NASA Gemini 4 Press Kit
* On The Shoulders of Titans: A History of Project Gemini  NASA
Grenādas administratīvais iedalījums

**[[Grenāda]]s administratīvo iedalījumu** veido **6 pagasti** un **1 valdījums**. Pēc platības lielākais pagasts ir Sentrendrū pagasts (99 km²), bet mazākais — Sentmarka pagasts (25 km²). Pēc iedzīvotāju skaita visvairāk dzīvo Sentdžordža pagastā (37 057 iedzīvotāji), bet vismazāk Sentmarka pagastā (3 994 iedzīvotāji). 

## Administratīvo līmeņu shēma

## Pirmā līmeņa administratīvais iedalījums

### Valdījums

### Pagasti

## Atsauces
Oksle

**Oksle** ir ciems Tukuma novada Cēres pagastā. Izvietojies pagasta ziemeļrietumos Oksles upes krastā autoceļu V1393 un V1431 krustojumā  no pagasta centra Cēres,  no novada centra Tukuma un  no Rīgas. 

## Vēsture
thumb|left|Oksles muižas kungu māja (1908).
Apdzīvotā vieta izveidojusies ap bijušās Oksles muižas *(Oxeln)* centru. Kā lēņu zeme Oksle minēta 15. gadsimtā. Muižas apbūve (pils, zirgu staļļi, kūts, ūdensdzirnavas; 19. gadsimts) ir vietējas nozīmes kultūrvēstures piemineklis.

## Atsauces
Sentpatrika pagasts (Dominika)

**Sentpatrika pagasts** () ir viens no desmit Dominikas pagastiem valsts dienvidu daļā. Pagasts robežojas ar Sentdeivida pagastu ziemeļos, ar Sentmarka pagastu un ar Sentlūka pagastu rietumos un ar Sentdžordža pagastu ziemeļrietumos. Pagastu austrumos un dienvidos apskalo Karību jūra.

Sentpatrika pagasta administratīvais centrs un lielākā apdzīvotā vieta ir Berekija. Pagasta kopējā platība ir 87,5 km², pēc 2011. gada datiem pagastā dzīvo 7622 iedzīvotāji. Tas ir ceturtais lielākais Dominikas pagasts pēc platības un ceturtais lielākais pagasts pēc iedzīvotāju skaita.
Sentpola pagasts (Dominika)

**Sentpola pagasts** () ir viens no desmit Dominikas pagastiem valsts rietumu daļā. Pagasts robežojas ar Sentdžozefa pagastu ziemeļos, ar Sentdeivida pagastu austrumos un ar Sentdžordža pagastu dienvidos. Pagastu rietumos apskalo Karību jūra.

Pagasta administratīvais centrs un lielākā apdzīvotā vieta ir Pontkasē. Pagasta kopējā platība ir 65,2 km², pēc 2011. gada datiem pagastā dzīvo 9786 iedzīvotāji. Tas ir piektais lielākais Dominikas pagasts pēc platības un otrais lielākais pagasts pēc iedzīvotāju skaita.
Sentdžona pagasts (Dominika)

**Sentdžona pagasts** () ir viens no desmit Dominikas pagastiem valsts ziemeļrietumu daļā. Pagasts robežojas ar Sentendrū pagastu austrumos un ar Sentpītera pagastu dienvidos. Pagastu rietumos un ziemeļos apskalo Karību jūra.

Pagasta administratīvais centrs un lielākā apdzīvotā vieta ir Portsmuta. Pagasta kopējā platība ir 59 km², pēc 2011. gada datiem pagastā dzīvo 6561 iedzīvotājs. Tas ir sestais lielākais Dominikas pagasts pēc platības un piektais lielākais pagasts pēc iedzīvotāju skaita.
Sentdžordža pagasts (Dominika)

**Sentdžordža pagasts** () ir viens no desmit Dominikas pagastiem valsts dienvidrietumu daļā. Pagasts robežojas ar Sentpola pagastu ziemeļos, ar Sentdeivida pagastu ziemeļaustrumos, ar Sentpatrika pagastu austrumos un ar Sentlūka pagastu dienvidos. Pagastu rietumos apskalo Karību jūra.

Pagasta administratīvais centrs un lielākā pilsēta ir Rozo. Pagasta kopējā platība ir 56,2 km², pēc 2011. gada datiem pagastā dzīvo 21 241 iedzīvotāji. Tas ir septītais lielākais Dominikas pagasts pēc platības un vislielākais pagasts pēc iedzīvotāju skaita.
Bahamu administratīvais iedalījums

[250px|thumbnail|[Bahamu Salas|Bahamu Salu novietojums]]
**[[Bahamu Salas|Bahamu]] administratīvo iedalījumu** veido **31 distrikts** un **1 centrālās valdības pārvaldīts apgabals**. Distrikti sīkāk iedalās **43 pārvaldes rajonos**. Visas administratīvās teritorijas iedalījuma vienības sīkāk dalās 2 daļās: 13 otrā plānojuma distrikti, kuri sīkāk iedalās pilsētas rajonos un 19 trešā plānojuma distrikti, kuriem visiem ir vienota pārvalde. Otrā un trešā līmeņa distrikti kopā veido pirmā līmeņa plānojumu. Pašvaldību politika tiek administrēta un vadīta no Zemju un pašvaldību departamenta, ko vada Ministru prezidenta birojs. Administratīvo un finanšu vadību pārrauga ministrijas pastāvīgais sekretārs. Pašreizējais administratīvais iedalījums pastāv kopš 1996. gada, kad tika izveidoti 23 distrikti, bet vēlāk, 1999. gadā tika izveidoti vēl 9 distrikti.

## Administratīvo līmeņu shēma

## Pirmā līmeņa administratīvais iedalījums

### Centrālās pārvaldības apgabals

### Distrikti

## Atsauces
Cēre

**Cēre** ir ciems, Cēres pagasta centrs Tukuma novadā. Izvietojies pagasta vidusdaļā autoceļu V1393, V1432 un V1435 krustojumā  no novada centra Tukuma un  no Rīgas. Cērē atrodas pagasta pārvalde, pamatskola, bibliotēka, veikals. 
Cēres muižas pils (celta 1860. gadā) un vējdzirnavas (1884) ir vietējas nozīmes kultūrvēstures pieminekļi.

## Vēsture
Apdzīvotā vieta izveidojusies ap bijušās Cēres muižas *(Zehren)* centru. Kā lēņu zeme Cēre minēta jau 1352. gadā.  Pēc Otrā pasaules kara bija ciema padomes un kolhoza ciemats.

Cēres muiža.JPG|Cēres muižas kungu māja
Cēres muižas pils 2000-06-25.jpg|2000. gadā

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Ingolstadt 04

***Fußball-Club Ingolstadt 04 e.V.***, biežāk zināms kā ***Ingolstadt 04*** vai vienkārši **"Ingolstadt"**, ir Vācijas futbola klubs no Ingolštates, Bavārijā. Klubs tika dibināts 2004. gadā, apvienojoties 2 citiem klubiem "ESV Ingolstadt" un  "MTV Ingolstadt".

2014.—2015. gada sezonā komanda uzvarēja 2. Bundeslīgā un pirmo reizi kluba vēsturē ieguva tiesības spēlēt Vācijas futbola Bundeslīgā. Debijas sezonā tika iegūta 11. vieta, bet savā otrajā Bundeslīgas sezonā ierindojās 17. vietā un bija spiesta atgriezties 2. Bundeslīgā. Pašlaik spēlē Vācijas 3. līgā.

## Sasniegumi
* **2. Bundeslīga** (II)
** Čempioni: 2014–15
* **Dienvidu Reģionālā līga** (III)
** Vicečempioni: 2008
* **Bavārijas līga** (IV)
** Čempioni: 2006
* **Bavārijas kauss**
** Finālisti: 2005

## Vietas Vācijas futbola čempionātā

## Atsauces

## Ārējās saites

* Oficiālā kluba vietne